Gigi Becali a primit o vizită neaşteptată la Penitenciarul Jilava, din partea senatorului PP-DD de Timiş, Ioan Iovescu. Parlamentarul bănăţean a încercat să-l convingă pe finanţatorul Stelei să aleagă ”calea cea dreaptă” şi să treacă la alt cult religios decît cel ortodox. Vizitatorul nedorit abia a scăpat de furia patronului Stelei.

ADVERTISEMENT

ADVERTISEMENT

Gigi, un ultra-ortodox convins, a ripostat violent, aruncînd cu cărţi după Iovescu şi vrînd chiar să-l bată. ”Cînd a auzit că m-am pocăit mi-a spus: «Vai de tine, ce ai făcut? Eşti un satanist, o să arzi în Iad». I-am explicat că scrie în Biblie că cine crede, să se boteze. Nu voia să discute nimic despre Dumnezeu. L-am luat pe partea politică, dar nu îl mai interesa nici politica. L-am întrebat dacă tot are o viziune şi vrea să ajute poporul, de ce nu a venit la noi la Partidul Poporului. S-a enervat, chiar nu îi mai ardea de nici o politică. I-am spus să ia Biblia să citească şi să decidă singur ce cale trebuie să aleagă. Nici nu a vrut să audă”, a povestit Iovescu, potrivit debanat.ro.

Gigi Becali este recunoscut pentru ura pe care o are faţă de cei care nu sînt ortodocşi. La începutul anului, latifundiarul din Pipera fost amendat cu 8.000 de lei de către Consiliul Naţional pentru Combaterea Discriminării. Într-o emisiune tv, Becali i-a numit pe baptişti “sectanţi şi satanici”.

ADVERTISEMENT